HILLARY BRADFIELDOVÁ Režisérka, ZBIERKA KRÁTKYCH FILMOV
Volám sa Hillary Bradfieldová a môj film je o pozitívnom vnímaní tela.
Nápad na tento krátky film vznikol, keď som uvažovala o mojom vnímaní tela.
Vo všeobecnosti mám pocit, že telo vnímam veľmi pozitívne,
no keď ide o osobnú úroveň, je to oveľa ťažšie.
Ukázať príbeh z pohľadu tanečníčky mi prišlo prirodzené,
keďže súčasťou tohto umenia je sledovať svoje držanie tela
a kontrolovať všetko v zrkadle.
Zdalo sa mi ako veľmi dobrá alternatíva, vložiť ju do prostredia,
kde sa na seba musí pozerať, pričom to nechce.
Keď som s tým námetom prišla, nevedela som, že je vlastne veľmi náročné
animovať tanec a zároveň robiť odrazy počítačovými efektmi. Je to fakt zložité.
Animátori však boli úžasní a boli z toho nadšení.
Keď si ten film ľudia pozrú,
dúfam, že sa budú vnímať pozitívnejšie,
to, ako vyzerajú, a dokážu čeliť aj tým ťažkým chvíľam v živote.
Cesta k svetlu niekedy vedie cez temnotu.
A práve vďaka tomu je to svetlo oveľa intenzívnejšie.
Dva demi, jedno grande. Port de bras.
A päť, šesť, sedem, osem.
Stiahnuť brucho, natiahnuť krk.
Odraz
Preklad titulkov: Michal Papák